মনস্তাত্ত্বিক যুদ্ধবিগ্রহ
১৩ শতকের মঙ্গোল সাম্রাজ্যের নেতা চেঙ্গিস খান এতটা সূক্ষ্ম কৌশল ব্যবহার করতেন না। আক্রমণের পূর্বে শত্রুর ইচ্ছাকে পরাজিত করা এবং একটি সম্মতিসূচক বন্দোবস্তে পৌঁছানোকে প্রকৃত যুদ্ধের চেয়ে শ্রেয়তর ভাবা হত। মঙ্গোল সেনাপতিগণ খানের কাছে শত্রুদের বশ্যতা দাবী করতেন, এবং তারা পরাজয় অস্বীকার করলে প্রাথমিকভাবে দখল করা গ্রামসমূহে সম্পূর্ণভাবে ধ্বংস করে দেয়া হবে বলে হুমকি দিতেন। যদি তারা বশ্যতা স্বীকার না করে যুদ্ধের সিদ্ধান্ত নিতেন তাহলে মঙ্গোলরা তাদের হুমকিকে বাস্তবায়িত করতেন এবং গ্রামগুলোতে গণহত্যা ঘটাতেন। এই গণহত্যার কথা পাশের গ্রামগুলোতে ছড়িয়ে পড়ত তখন সেখানে জনমনে অনিরাপত্তার জন্ম হত, আর এর ফলে মঙ্গোলদের বিরুদ্ধে ভবিষ্যৎ প্রতিরোধের আর কোন সম্ভাবনা থাকত না।
জাহাঙ্গীর খান
জাহাঙ্গীর খান, এইচআই (; জন্ম: ১০ ডিসেম্বর, ১৯৬৩) পাকিস্তানের করাচিতে জন্মগ্রহণকারী বিখ্যাত পেশাদার স্কোয়াশ খেলোয়াড়। স্কোয়াশ ক্রীড়ার ইতিহাসে সর্বকালের শ্রেষ্ঠ খেলোয়াড় হিসেবে অদ্যাবধি তিনি বিবেচিত হয়ে আসছেন। তিনি প্রায় ২৫ বছর একচেটিয়াভাবে এ ক্রীড়ায় প্রাধান্য বিস্তার করেন। শেষ খেলায় অস্ট্রেলিয়ার রডনি মার্টিনকে ১৫-৫, ১৫-৮ এবং ১৫-১০ পয়েন্টের ব্যবধানে পরাভূত করেন। স্কোয়াশে তিনি বিশ্বের সাবেক ১নং খেলোয়াড় হিসেবে বৈশ্বিকভাবে পরিচিত ব্যক্তিত্ব।